Антоан Кламаран
Антоан Кламаран () е френски хаус DJ, известен със своите ремикси. Роден е в Париж, където още от малък започва да развива страстта си към миксиране с винилови плочи.

Започват кариерата си като истински DJ през 1982, когато е поканен в парижия клуб Whisky à Gogo Club. След като е канен в повечето клубове в града, той става член на клубовете Le Palacep, а по-късно и на Gay Tea Dance.

В началото на 90-те той е забелязан от Maximum FM – водещата по онова време радиостанция за денс музика в Париж. Впечатлена от техниките му за миксиране, аудиторията на Кламаран все повече се увеличава.

През 1992 г. заедно с Лорен Потрат продуцира първата си компилация – „I've got music in me“, което го прави един от най-обещаващите Френски продуценти. Парчето е отхвърлено от House Trade Records, но след това е лицензирано от BMG, Франция. От диска са продадени повече от 100 000 броя. Затрупан е с предложения да ремиксира за множество компилации: Carayca, 400HZ, D Plac, LAC, Unchain и House Train, които винаги са били в топ DJ листата на Франция. За миксиране към него се обръщат и доста известни артисти: Глория Естефан, Жан Мишел Жар и др. През 1998 година Кламаран влиза в списъка French top 50 по продажби.

През 1999 г. Кламаран решава да се оттегли от комерсиалната сцена. Прекратява работата си по чужди парчета и се завръща към хауса. Започва да продуцира авторска музика и се ориентира към международния пазар. В края на декември компанията Clap production се слива с Penso Positivo (фирма на Клод Моне, друг известен френски DJ).

Кламаран е член на 2 от най-големите парижки клубове: Les Bains Douches и Le Queen.

Дискография 
 Release Yourself 2003
 Let's Get Together 2005
 Take Off 2005

Външни препратки 
 Официален сайт

Френски диджеи
Френски музиканти